
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Runči" Salacgrīvas pagastā, Limbažu novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Sabiedrības vajadzībām nepieciešamā nekustamā īpašuma atsavināšanas likuma (turpmāk – Atsavināšanas likums) 9. panta pirmā daļa.
1.2. Mērķis
Mērķa apraksts
Paredzēts projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai atsavināt nekustamā īpašuma "Runči" Salacgrīvas pag., Limbažu nov. (kad. Nr. 6672 010 0261) daļu – zemes vienību 66720100436 0,6410 ha, zemes vienību 66720100437 0,0446 ha, zemes vienību 66720100438 0,530, zemes vienību 66720100439 1,06 ha un zemes vienību 66720100440 0,640  ha, kas izveidotas zemes vienības 6672 010 0112 sadales rezultātā un pirms sadales veidoja aptuveni 2,6125 ha (pēc platību precizēšanas – 2,9156 ha).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 "Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu". Ar Ministru kabineta 2016. gada 24. augusta rīkojumu Nr. 468 "Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica" noteikts nacionālo interešu objekta statuss.
Atbilstoši būvniecības ieceres tehniskajiem risinājumiem būvatļaujā Nr. BIS-BL-379867-281 "Ātrgaitas dzelzceļa "Rail Baltica" DS3 posma "Latvijas/Igaunijas robeža – Vangaži" apakšposms DPS1", būvatļauja Nr. 4, Rail Baltica projekta īstenošanai nepieciešamā Nekustamā īpašuma daļa būs izmantojama ar Rail Baltica projektu saistītās dzelzceļa infrastruktūras publiskās lietošanas dzelzceļa infrastruktūras nodalījuma joslas un saistītās infrastruktūras (pašvaldības autoceļa nodalījuma joslā) būvniecībai.
Nekustamā īpašuma daļas atsavināšana ir vienīgais veids šī mērķa sasniegšanai, ievērojot Dzelzceļa likuma 15. panta pirmajā daļā noteikto, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums, un likuma "Par autoceļiem" 4. panta regulējumu.
Problēmas un risinājumi
Problēmas apraksts
Informācija par nekustamo īpašumu "Runči" (nekustamā īpašuma kadastra Nr. 6672 010 0261) Salacgrīvas pagastā, Limbažu novadā.
1. Nekustamā īpašuma sastāvs:
1.1. Nekustamais īpašums pēc zemes vienības ar kadastra apzīmējumu  66720100112 sadales sastāv no septiņām zemes vienībām:
1.1.1. zemes vienības (zemes vienības kadastra apzīmējums 66720100435) 8,69 ha platībā;
1.1.2. zemes vienības ar kadastra apzīmējumu 66720100436) 0,6410 ha platībā;
1.1.3. zemes vienības ar kadastra apzīmējumu 66720100437) 0,0446 ha platībā;
1.1.4. zemes vienības ar kadastra apzīmējumu 66720100438) 0,530 ha platībā;
1.1.5. zemes vienības ar kadastra apzīmējumu 66720100439) 1,06 ha platībā;
1.1.6. zemes vienības ar kadastra apzīmējumu 66720100440) 0,640 ha platībā;
1.1.7. zemes vienības ar kadastra apzīmējumu 66720100441) 2,57 ha platībā.
1.2. Nekustamais īpašums ir ierakstīts Vidzemes rajona tiesas Salacgrīvas pagasta zemesgrāmatas nodalījumā Nr. 100000601370 un īpašuma tiesības uz Nekustamo īpašumu ir nostiprinātas fiziskai personai (turpmāk – Īpašnieks).
1.3. Nekustamajam īpašumam zemesgrāmatas nodalījumā nav reģistrēti apgrūtinājumi, nomas tiesības, ķīlas vai hipotēkas tiesības, kā arī piedziņas atzīmes.
1.4. Nekustamā īpašuma valsts kadastra informācijas sistēmā (turpmāk – Kadastra informācijas sistēma) reģistrētie dati par Nekustamā īpašuma atsavināmo daļu:
1.4.1. Zemes vienība (zemes vienības kadastra apzīmējums 66720100436) 0,6410 ha platībā, no kuras lauksaimniecībā izmantojamās zemes platība, t.sk. ganību platība – 0,4994 ha; mežu platība, t.sk. jaunaudzes platība – 0,09 ha; ūdens objektu zeme, t.sk. zeme zem ūdeņiem – 0,0516 ha;
Apgrūtinājumi:
- ekspluatācijas aizsargjoslas teritorija ap zemteku (7312011000) – 0,0218 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju (7312040100) – 0,0170 ha;
- biosfēras rezervāta ainavu aizsardzības zonas teritorija (7313030500) – 0,6410 ha.
- ekspluatācijas aizsargjoslas teritorija gar drenām un atklātiem grāvjiem (7312010400) – 0,0266 ha;
1.4.2. Zemes vienība (zemes vienības kadastra apzīmējums 66720100437) 0,0446 ha platībā, no kuras lauksaimniecībā izmantojamās zemes platība, t.sk. ganību platība – 0,0446 ha;
Apgrūtinājumi:
- ekspluatācijas aizsargjoslas teritorija ap zemteku (7312011000) – 0,0050 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju (7312040100) – 0,0096 ha;
- biosfēras rezervāta ainavu aizsardzības zonas teritorija (7313030500) – 0,0446 ha.
- ekspluatācijas aizsargjoslas teritorija gar drenām un atklātiem grāvjiem (7312010400) – 0,0064 ha;
1.4.3. Zemes vienība (zemes vienības kadastra apzīmējums 66720100438) 0,5300 ha platībā, no kuras mežu zemes platība – 0,5200 ha; ūdens objektu zeme, t.sk. zeme zem ūdeņiem – 0,0100 ha;
Apgrūtinājumi:
- ekspluatācijas aizsargjoslas teritorija gar drenām un atklātiem grāvjiem (7312010400) – 0,0123 ha;
- biosfēras rezervāta ainavu aizsardzības zonas teritorija (7313030500) – 0,5300 ha.
1.4.4. Zemes vienība (zemes vienības kadastra apzīmējums 66720100439) 1,06 ha platībā, no kuras mežu platība – 1,04 ha; ūdens objektu zeme, t.sk. zeme zem ūdeņiem – 0,02 ha;
Apgrūtinājumi:
- biosfēras rezervāta ainavu aizsardzības zonas teritorija (7313030500) – 1,06 ha.
- ekspluatācijas aizsargjoslas teritorija gar drenām un atklātiem grāvjiem (7312010400) – 0,0310 ha;
1.4.5. Zemes vienība (zemes vienības kadastra apzīmējums 66720100440) 0,6440 ha platībā, no kuras mežu platība – 0,63 ha; ūdens objektu zeme, t.sk. zeme zem ūdeņiem – 0,01 ha;
Apgrūtinājumi:
- biosfēras rezervāta ainavu aizsardzības zonas teritorija (7313030500) – 1,06 ha.
1.4.6. Nekustamā īpašuma atsavināmo daļu veidojošām zemes vienībām (kadastra apzīmējumi 66720100436, 66720100437, 66720100438, 66720100439 un 66720100440) noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).

Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi.
Ņemot vērā, ka Nekustamā īpašuma atsavināmo daļu veidojošās zemes vienības atrodas biosfēras rezervāta ainavu aizsardzības zonas teritorijā, pēc atsavināšanas attiecībā uz tās turpmāko izmantošanu būs ievērojami Ministru kabineta 2011. gada 19. aprīļa noteikumos Nr.303 "Ziemeļvidzemes biosfēras rezervāta individuālie aizsardzības un izmantošanas noteikumi" noteiktie ierobežojumi.

Institūcija (sabiedrība ar ierobežotu atbildību "EIROPAS DZELZCEĻA LĪNIJAS") 2024. gada 22. februārī saskaņā ar Atsavināšanas likuma 18. panta pirmo un otro daļu, kā arī 6. panta pirmo daļu nosūtīja Īpašniekam paziņojumu Nr. 2.3.N/2024-926 "Paziņojums par nekustamā īpašuma "Runči" Salacgrīvas pagastā, Limbažu novadā, kadastra Nr. 66720100261, daļas atsavināšanas nepieciešamību sabiedrības vajadzību nodrošināšanai", informējot par zemes vienības ar kadastra apzīmējumu 66720100112 daļas aptuveni 2,8551 ha platībā (Rail Baltica projekta īstenošanai nepieciešamā platība 2,6125 ha un papildus saskaņā ar Atsavināšanas likuma 6. panta pirmo daļu iegūstamā platība 0,2426 ha) atsavināšanu.
Ņemot vērā Īpašnieka sniegto piekrišanu saglabāt īpašumā zemes vienības daļu 0,2426 ha platībā, Institūcija 2024. gada 26. martā nosūtīja Īpašniekam atkārtotu paziņojumu Nr. 2.3.N/2024-1637 "Precizējums paziņojumā par nekustamā īpašuma "Runči" Salacgrīvas pagastā, Limbažu novadā, kadastra Nr. 66720100261, daļas atsavināšanas nepieciešamību sabiedrības vajadzību nodrošināšanai", informējot par zemes vienības daļas aptuveni 2,6125 ha platībā atsavināšanu.
Ņemot vērā akciju sabiedrības "RB Rail", kas ir atbildīga par projektēšanas darbiem Rail Baltica projekta sliežu ceļa pamatlīnijas posmā "LV/EE robeža – Vangaži",  2024. gada 26. septembrī sniegto informācija, ka, detalizējot būvprojekta tehniskos risinājumus, ir precizētas Rail Baltica projekta īstenošanai nepieciešamās zemes vienības daļas robežas un platība, Institūcija 2024. gada 04. oktobrī nosūtīja Īpašniekam paziņojumu Nr. 2.3.N/2024-5093 "Precizējums paziņojumā par nekustamā īpašuma "Runči" Salacgrīvas pagastā, Limbažu novadā, kadastra Nr. 66720100261, daļas atsavināšanas nepieciešamību sabiedrības vajadzību nodrošināšanai", informējot par nepieciešamību atsavināt zemes vienības ar kadastra apzīmējumu 66720100112 daļu aptuveni 2,9164 ha platībā.

Nodalot Rail Baltica projektam nepieciešamo (atsavināmo) zemes vienības ar kadastra apzīmējumu 66720100112 (Zemes vienība) daļu aptuveni 2,6125 ha platībā, atlikumā veidojas trīs zemes vienības daļas aptuveni 9,1783 ha, 2,0666 ha un 0,2426 ha platībā.
Atbilstoši Limbažu novada pašvaldības (Limbažu novada administrācijas Nekustamā īpašuma un teritorijas plānojuma nodaļas) 2023.gada 1.decembra atzinumam Nr. 8.2/23/1499, Zemes vienība saskaņā ar pašvaldības teritorijas plānojumu atrodas funkcionālajā zonā Mežsaimnieciskā teritorija un Lauksaimnieciskā teritorija, un daļēji - Baltijas jūras un Rīgas jūras līča ierobežotas saimnieciskās darbības joslas teritorijā, kur platība nevar būt mazāka par 3 ha. Līdz ar to Zemes vienības daļa aptuveni 9,1783 ha platībā atbilst pašvaldības teritoriālajam plānojumam un turpmāk ir izmantojama patstāvīgi, savukārt Zemes vienības daļas aptuveni 2,0666 ha un 0,2426 ha platībā neatbilst Limbažu novada pašvaldības teritorijas plānojumam un turpmāk nav izmantojamas patstāvīgi.
Saskaņā ar Limbažu novada pašvaldības 2024.gada 19.februārī e-pasta sarakstē sniegto informāciju, Zemes vienības daļa 2,0666 ha platībā atrodas ārpus Baltijas jūras un Rīgas jūras līča ierobežotas saimnieciskās darbības joslas teritorijas un ir izmantojama patstāvīgi. Limbažu novada pašvaldība (Limbažu novada administrācija Nekustamo īpašumu un teritoriālā plānojuma nodaļa) 2024. gada 20. marta atzinumā Nr. 8.2/24/428 norādīja, ka precizēts Limbažu novada pašvaldības 2023. gada 1. decembra atzinums.
Atbilstoši iepriekš minētajā Institūcijas 2024. gada 04. oktobra paziņojumā Nr. 2.3.N/2024-5093 sniegtai informācijai par atsavināmo Zemes daļas platību aptuveni 2,9164 ha Zemes vienības atlikušās daļas izveidojās 8,6933 ha platībā un 2,5703 ha platībā. 

Īpašnieks iesniedza Institūcijā 2020. gada 17. decembrī ar Z/S "Madaras" noslēgto Zemes nomas līgums Nr. Ru 1 (Nomas līgums). Nomas līguma termiņš - 2030. gada 17.decembris, nomas maksa - 1800 EUR/gadā par lauksaimniecības zemes daļu 4,32 ha, jeb 416,7 EUR/ha gadā.
Nomas līgums ir izvērtēts, sertificētam nekustamā īpašuma vērtētājam nosakot Nekustamā īpašuma atsavināmās daļas tirgus vērtību un lauksaimniecības zemes kvadrātmetra tirgus vērtība aprēķināta ar ienākumu metodi. 
Citus prasījumus vai informāciju par apstākļiem, kas var ietekmēt atlīdzības apmēru, Īpašnieks nav iesniedzis.

Institūcijas Rail Baltica projektam atsavināmā īpašuma atlīdzības noteikšanas pastāvīgā komisija (turpmāk – Komisija) 2024. gada 03.decembra sēdes slēgtajā daļā apstiprināja atlīdzību par nekustamā īpašuma "Runči" (nekustamā īpašuma kadastra Nr. 66720100261) sastāvā esošās zemes vienības ar kadastra apzīmējumu 66720100112 daļu 2,9164 ha platībā (platība var tikt precizēta zemes kadastrālās uzmērīšanas procesā) – Salacgrīvas pagastā, Limbažu novadā, nosakot to atbilstoši kopējai tirgus vērtībai – 15 343,34 euro (piecpadsmit tūkstoši trīs simti četrdesmit trīs eiro un 34 euro centi) apmērā, ko veidoja:
1. zemes vienības atsavināmās daļa ar kopējo platību 0,6857 ha, tirgus vērtība – 4 859,89 euro, tajā skaitā:
1.1. lauksaimniecības zemes daļas 0,5857 ha platībā tirgus vērtība – 4 509,89 euro jeb 0,77 euro par zemes kvadrātmetru;
1.2. meža zemes daļas 0,1 ha platībā tirgus vērtība – 350,00 euro jeb 0,35 euro par zemes kvadrātmetru;
2. zemes vienības atsavināmās daļa ar kopējo platību 2,2307 ha, tirgus vērtība – 10 483,45 euro, tajā skaitā:
2.1. meža zemes 2,2307 ha platībā tirgus vērtība – 7 807,45 euro jeb 0,35 euro par zemes kvadrātmetru;
2.2. uz zemes vienības atsavināmās daļa esošās mežaudzes tirgus vērtība – 2 676,00 euro.
Komisija noteica, ka šis atlīdzības apmērs būs precizējams, piemērojot zemes kvadrātmetra tirgus vērtību un aktualizējot par mežaudzi noteikto vērtību, ja zemes vienības ar kadastra apzīmējumu 66720100112 kadastrālās uzmērīšanas rezultātā, realizējot zemes ierīcības projektu, mainīsies atsavināmās daļas un mežaudzes platība.

2024. gada 02. decembrī Īpašnieks e-pasta sarakstē informēja Institūciju, ka piekrīt apstiprinātajam atlīdzības apmēram.
Par Nekustamā īpašuma daļas apstiprināto atlīdzības apmēru īpašnieks informēts 2024. gada 14. decembra vēstulē  Nr. 2.3.N/2024-6550 "Par apstiprināto atlīdzības apmēru".

Nekustamā īpašuma daļas atsavināšanas procesa virzība tika apturēta līdz finansējuma avota noteikšanai, ņemot vērā sākotnējā procesam piesaistītā finansējuma avota CEF-1 (Finansēšanas līgums Nr.INEA/CEF/TRAN/M2014/1045990, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru) izlietojuma termiņa izbeigšanos 2024. gada 31. decembrī, par ko telefonsarunā informēts arī Īpašnieks.

2025.gada 09.decembrī Institūcija vēršas pie sertificēta nekustamā īpašuma vērtētāja (turpmāk – Vērtētājs), lūdzot veikt Nekustamā īpašuma tirgus vērtības novērtējuma aktualizāciju, lai atbilstīgi Publisko iepirkumu likuma kārtībā noslēgtās Vispārīgās vienošanās par vērtēšanas pakalpojumiem noteikumiem bez papildus izdevumiem būtu uzturēta spēkā informācija par Nekustamā īpašuma daļas aktuālo tirgus vērtību.
2026. gada 21.janvārī Vērtētājs iesniedza Institūcijā aktualizētu Nekustamā īpašuma tirgus vērtības novērtējumu, saskaņā ar kuru mainījusies 2024. gada 03. decembrī noteiktā Nekustamā īpašuma daļas tirgus vērtība.

2026. gada 27. aprīlī, ņemot vērā saskaņojumu budžeta programmā 60.07.00. "Eiropas transporta infrastruktūras projekti (Rail Baltica)" pozīcijā B200 "Kapitālie izdevumi" pieejamo līdzekļu izmantošanas mērķiem, atjaunotas atsavināšanas procesuālās darbības zemes kadastrālās uzmērīšanas darbu īstenošanai Nekustamajā īpašumā. 2026.gada 27.jūlijā zemesgrāmatā reģistrēta Nekustamā īpašuma sastāvā esošās zemes vienības ar kadastra apzīmējumu 66720100112 sadale.

Ņemot vērā informāciju par valsts budžeta programmas 49.00.00. "Rail Baltica projekta pārvaldības funkcijas nodrošināšana" finansējuma pieejamību CEF1/CEF6 aktivitāšu turpināšanai (Satiksmes ministrijas  2026.gada 26.jūnija vēstule Nr. 07-02/1969) 2026.gada 29.jūlijā Institūcija vēršas pie Vērtētāja, informējot, ka ir noslēgusies Nekustamā īpašuma sastāvā esošās zemes vienības ar kadastra apzīmējumu 66720100112 sadale un izveidotas 7 jaunas zemes vienības. Ņemot vērā nepieciešamību veikt atsavināmās Nekustamā īpašuma daļas tirgus vērtības un esošās mežaudzes tirgus vērtības pārrēķinu atbilstoši platību izmaiņām, Institūcija lūdz informēt par pieļāvumu piemērot par atsavināmo nekustamā īpašuma daļu 2026.gada 21.janvārī aktualizētajā vērtējumā aprēķināto zemes kvadrātmetra tirgus vērtību un aktualizēt mežaudzes tirgus vērtību.
2026.gada 10.augustā Vērtētājs iesniedza informāciju par Nekustamā īpašuma tirgus vērtību, saskaņā ar kuru Nekustamā īpašuma sastāvā esošo atsavināmo neapbūvēto zemes vienību – zemes vienības kadastra apzīmējums 66720100436 0,6410 ha platībā, zemes vienības kadastra apzīmējums 66720100437 0,0446 ha platībā, zemes vienības kadastra apzīmējums 66720100438 0,530 ha platībā, zemes vienības kadastra apzīmējums 66720100439 1,06 ha platībā un zemes vienības kadastra apzīmējums 66720100440 0,640 ha platībā – ar kopējo platību 2,9156 ha, tirgus vērtība aprēķināta 16 876,50 euro, tajā skaitā:
- atsavināmās zemes vienības ar kadastra apzīmējumu 66720100436 0,641 ha platībā tirgus vērtība 4 588,62 euro;
- atsavināmās zemes vienības ar kadastra apzīmējumu 66720100437 0,0446 ha platībā tirgus vērtība 347,88 euro;
- atsavināmās zemes vienības ar kadastra apzīmējumu 66720100438 0,530 ha platībā tirgus vērtība 1 908,00 euro;
- atsavināmās zemes vienības ar kadastra apzīmējumu 66720100439 1,06 ha platībā tirgus vērtība 3 816,00 euro;
- atsavināmās zemes vienības ar kadastra apzīmējumu 66720100440 0,640 ha platībā tirgus vērtība 2 304,00 euro;
- uz atsavināmajām zemes vienībām – zemes vienības ar kadastra apzīmējumu 66720100436 0,6410 ha platībā, zemes vienības ar kadastra apzīmējumu 66720100437 0,0446 ha platībā, zemes vienības ar kadastra apzīmējumu 66720100438 0,530 ha platībā, zemes vienības ar kadastra apzīmējumu 66720100439 1,06 ha platībā un zemes vienības ar kadastra apzīmējumu 66720100440 0,640 ha platībā – ar kopējo platību 2,9156 ha, esošās mežaudzes tirgus vērtība 3 912,00 euro.
Atlikušo (neatsavināmo) zemes vienību – zemes vienības ar kadastra apzīmējumu 66720100435 8,69 ha platībā un zemes vienības ar kadastra apzīmējumu 66720100441 2,57 ha platībā – vērtības samazinājums nav konstatēts.

2026. gada 13.augustā pēc valsts budžeta finanšu līdzekļu piešķiršanas, atjaunojot Nekustamā īpašuma daļas atsavināšanas procesu un izskatot no Vērtētāja saņemto informāciju ar aktualizēto vērtējumu, Komisija aprēķina taisnīgu atlīdzības apmēru par sabiedrības vajadzībām – projekta "Eiropas standarta platuma 1435 mm dzelzceļa līnijas izbūves "Rail Baltica" koridorā caur Igauniju, Latviju un Lietuvu" īstenošanai – atsavināmā nekustamā īpašuma "Runči" (nekustamā īpašuma kadastra Nr. 66720100261) daļu – zemes vienību (zemes vienības kadastra apzīmējums 66720100436) 0,641 ha platībā, zemes vienību (zemes vienības kadastra apzīmējums 66720100437) 0,0446 ha platībā, zemes vienību (zemes vienības kadastra apzīmējums 66720100438) 0,530 ha platībā, zemes vienību (zemes vienības kadastra apzīmējums 66720100439) 1,06 ha platībā un zemes vienību (zemes vienības kadastra apzīmējums 66720100440) 0,64  ha platībā – Salacgrīvas pagastā, Limbažu novadā, nosakot to atbilstoši tirgus vērtībai 16 876,50 euro (sešpadsmit tūkstoši astoņi simti septiņdesmit seši eiro un 50 euro centi).
Par atkārtoti aprēķināto atlīdzību Īpašnieks informēts 2026. gada 14.augustā vēstulē  Nr. 2.3.N/2026-1808 "Par aktualizēto vērtējumu un aprēķināto atlīdzības apmēru". Institūcija paskaidro, ka Nekustamā īpašuma daļas atsavināšanas process tiek atjaunots un aicina Īpašnieku iepazīties ar Vērtētāja 2026. gada 21.janvārī iesniegto aktualizēto informāciju par Nekustamā īpašuma daļas tirgus vērtību. Institūcija lūdz sniegt viedokli par atkārtoti aprēķināto atlīdzības apmēru un sniegt informāciju par vēlmi piedalīties Komisijas sēdē atkārtoti aprēķinātās atlīdzības izvērtēšanai, kā arī atkārtoti norāda uz iespēju iesniegt Institūcijai īpašnieka izvēlēta sertificēta nekustamā īpašuma vērtētāja sagatavotu Nekustamā īpašuma atsavināmās daļas alternatīvo vērtējumu.
2026. gada 18.augustā elektroniskā pasta sarakstē no Īpašnieka saņemta informācija par piekrišanu atkārtoti aprēķinātās atlīdzības apmēram.

Komisija 2026. gada 24.augusta sēdes slēgtajā daļā apstiprina iepriekš minēto atlīdzības apmēru.
Alternatīvais vērtējums nav iesniegts.

Pamatojoties uz Atsavināšanas likuma 9. pantu un Ministru kabineta 2011. gada 15. marta noteikumu Nr. 204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam" 36.1. apakšpunktu, Satiksmes ministrija ar 2026. gada 14. septembra lēmumu Nr. 03.1-13/2729 nolēma: 
1. apstiprināt atlīdzības apmēru par Nekustamā īpašuma daļas atsavināšanu atbilstoši noteiktajai atsavināmo zemes vienību kopējai tirgus vērtībai 12 964,50 euro (divpadsmit tūkstoši deviņi simti sešdesmit četri euro un 50 centi), ko veido:
- atsavināmās zemes vienības ar kadastra apzīmējumu 66720100436 0,641 ha platībā tirgus vērtība 4 588,62 euro;
-atsavināmās zemes vienības ar kadastra apzīmējumu 66720100437 0,0446 ha platībā tirgus vērtība 347,88 euro;
- atsavināmās zemes vienības ar kadastra apzīmējumu 66720100438 0,530 ha platībā tirgus vērtība 1 908,00 euro;
- atsavināmās zemes vienības ar kadastra apzīmējumu 66720100439 1,06 ha platībā tirgus vērtība 3 816,00 euro;
- atsavināmās zemes vienības ar kadastra apzīmējumu 66720100440, 0,640 ha platībā tirgus vērtība 2 304,00 euro;
2. atlīdzināt zaudējumus – uz Nekustamā īpašuma daļas augošās mežaudzes tirgus vērtību 3 912,00 euro.
Satiksmes ministrija apstiprināja taisnīgas atlīdzības par Nekustamā īpašuma daļas atsavināšanu kopējo summu 16 876,50 euro (sešpadsmit tūkstoši astoņi simti septiņdesmit seši euro un 50 centi). 

Saskaņā ar Atsavināšanas likuma 27. panta pirmajā un otrajā daļā noteikto Īpašniekam ir tiesības apstrīdēt Satiksmes ministrijas noteikto atlīdzības apmēru.
Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.
Pēc Nekustamā īpašuma daļas atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamā īpašuma daļu zemesgrāmatā uz valsts vārda Satiksmes ministrijas personā.
Saskaņā ar Dzelzceļa likuma pārejas noteikumu 53. punktu Satiksmes ministrija Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.
Rail Baltica projekta īstenošanas ietvaros pēc būvdarbu pabeigšanas un inženierbūvju nodošanas ekspluatācijā plānots attiecīgi izveidotos nekustamos īpašumus – zemes vienības un uz tām izbūvētos pašvaldības nozīmes autoceļus – nodot pašvaldības īpašumā. Satiksmes ministrija šobrīd strādā pie risinājuma (skatīt Informatīvo ziņojumu "Par jauniem ceļiem Rail Baltica projekta īstenošanas rezultātā" (Projekta ID 22-TA-2881)), lai nākotnē pēc pašvaldības nozīmes ceļa izbūves šāda veida ceļš (autoceļš) ar visiem tā kompleksā ietilpstošajiem elementiem būtu nododams pašvaldības īpašumā, jo, ievērojot likuma "Par autoceļiem" 4. panta trešās daļas tiesisko regulējumu, pašvaldību nozīmes ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Risinājuma apraksts
Ministru kabineta rīkojuma projekts paredz no privātpersonas atsavināt nekustamā īpašuma "Runči" (nekustamā īpašuma kadastra Nr.6672 010 0261) daļu – zemes vienību (zemes vienības kadastra apzīmējums 66720100436) 0,641 ha platībā, zemes vienību (zemes vienības kadastra apzīmējums 66720100437) 0,0446 ha platībā, zemes vienību (zemes vienības kadastra apzīmējums 66720100438) 0,530 ha platībā, zemes vienību (zemes vienības kadastra apzīmējums 66720100439) 1,06 ha platībā un zemes vienību (zemes vienības kadastra apzīmējums 66720100440) 0,64 ha platībā – Salacgrīvas pagastā, Limbažu novadā.
Vai ir izvērtēti alternatīvie risinājumi?
Jā
Apraksts
Nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
Dzelzceļa likuma 15. panta pirmā daļa noteic, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums.
Likuma "Par autoceļiem" 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, savukārt šā panta trešā daļa noteic, ka pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Taisnīga atlīdzība par Nekustamā īpašuma daļas atsavināšanu ir aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīkojuma projektā risinātie jautājumi tiešā veidā skar Nekustamā īpašuma īpašnieku, kuram piederošā Nekustamā īpašuma daļa atsavināma sabiedrības vajadzībām.
Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
Nekustamā īpašuma daļa ir nepieciešama transporta infrastruktūras attīstībai - Rail Baltica projekta īstenošanai.
Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
Rail Baltica projekta īstenošana labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Izdevumi, kas saistīti ar Nekustamā īpašuma daļas pirkšanu un īpašuma tiesību nostiprināšanu zemesgrāmatā, tiks segti no Satiksmes ministrijas budžeta programmas 49.00.00 "Rail Baltica projekta pārvaldības funkcijas nodrošināšana" līdzekļiem, ievērojot, ka tajā 2026.gadā ir pieejams finansējums īpašumu atsavināšanai Rail Baltica projekta ieviešanai.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024.gada 15.oktobra noteikumu Nr.639 "Sabiedrības līdzdalības kārtība attīstības plānošanas procesā" 4.punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.

Projekta izstrādē iesaistītās institūcijas - Satiksmes ministrija un SIA "EIROPAS DZELZCEĻA LĪNIJAS".
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic Rīkojuma projekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

